ДОГОВОР ЗА ВЪЗЛАГАНЕ НА ОБЩЕСТВЕНА ПОРЪЧКА ЗА СМР

№ ……………………………..
Днес, ………………..... 2019 г., в гр. Пловдив, между:

1) РАЙОН „ЦЕНТРАЛЕН“ - ОБЩИНА ПЛОВДИВ, със седалище и адрес на управление: гр. Пловдив, ул. „Христо Г. Данов“ № 39, ЕИК: 0004715040031 и № по ЗДДС 000471504, представлявана от ………………………………, в качеството му на Кмет на Район „Централен“ и Румяна  Бадова – Гл. счетоводител на Район „Централен“, наричан по-долу за краткост “ВЪЗЛОЖИТЕЛ”, от една страна, и

2) …………………………………………, със седалище и адрес на управление …………………………………............, представлявано от................................, в качеството му на .........................., наричано по – долу за краткост “ИЗПЪЛНИТЕЛ” от друга страна,

на основание чл. 194, ал. 1 във вр. с чл. 20, ал. 3, т. 1 от Закона за обществените поръчки и Протокол от…………………г. за работата на Комисия по разглеждане, оценка и класиране утвърден от Възложителя на ........................г., с който е определен ИЗПЪЛНИТЕЛ на обществена поръчка с предмет: „Текущи ремонти в обхвата на Район „Централен“: 
ОБОСОБЕНА ПОЗИЦИЯ № 1 „Преустройство и ремонт на ДГ „Зора” за допълнителна детска   група и рализация на покривна хидроизолация на ДГ „Малкия принц”

ОБОСОБЕНА ПОЗИЦИЯ № 2 „Текущ ремонт на покрив и корнизи на сградата на ул. „Хр. Г. Данов” № 39 и текущ ремонт на  двора на детска ясла 30 „Приказен свят” със слънцезащитни съоръжения ,  навеси и тенекеджийски работи”

ОБОСОБЕНА ПОЗИЦИЯ № 3 „ Ремонт с обезопасяване на подлезно пространство под пешеходен мост на река „Марица“ 
за ОБОСОБЕНА ПОЗИЦИЯ № 3 „ Ремонт с обезопасяване на подлезно пространство под пешеходен мост на река „Марица”  се сключи настоящият договор, с който страните по него се споразумяха за следното:

І. ПРЕДМЕТ НА ДОГОВОРА
Чл.1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни - извършване на ремонт с обезопасяване на подлезно пространство под пешеходен мост на река „Марица” съгласно изготвените от ВЪЗЛОЖИТЕЛЯ количества и видове СМР/СРР и всички дейности, отразени в Техническите спецификации (Приложение 1), Техническото предложение (Приложение 2) и Ценовото предложение (Приложение 3), в т.ч. Количествено–стойностна сметка, съдържаща обема и единичните цени за всеки вид работа, неразделна част от настоящия договор.

(2) ВЪЗЛОЖИТЕЛЯТ се задължава да осигури условия за оглед на место на ИЗПЪЛНИТЕЛЯ
(3) ИЗПЪЛНИТЕЛЯТ ……………………………... подизпълнители.




   (ще ползва/няма да ползва)

(4) За подизпълнителите (ако е приложимо) следва да са изпълнени условията на чл. 66 ал.2 от ЗОП
II. ЦЕНА

Чл. 2. (1) Общата стойност на договора е в размер на ..................... /цифром и словом/ лева с ДДС, съгласно Ценовото предложение на ИЗПЪЛНИТЕЛЯ, неразделна част от настоящия договор.

(2) Общата стойност за изпълнение на СМР по ал. 1 е формирана съгласно Количествено-стойностна сметка към Ценовото предложение на ИЗПЪЛНИТЕЛЯ. Единичните цени за изпълнение на строително-монтажните работи, посочени в количествено-стойностна сметка не подлежат на промяна за срока на договора.

 (3) Цената по ал. 1 е за цялостно извършване на дейностите, включени в предмета на поръчката, както и цената на вложените материали, разходи за труд и доставки, механизация, ел. енергия, вода, складиране, подготовка на строителството, извънреден труд, възнаграждения на екипа, осигуровки, осигуряване на нормативно определените безопасни условия на труд на строителната площадка по време на извършване на строителните работи, освобождаването на площадката от строителни отпадъци, необходимите за строителството и помощни видове СМР/СРР, товаренето, разтоварването (ръчно и/или механизирано), както пренасяне на материали, строителни отпадъци и извозването им, провеждане на проби, лабораторни замервания и изпитвания/ ако е приложимо/, и всички други присъщи разходи, не упоменати по-горе, включително печалба за ИЗПЪЛНИТЕЛЯ.

ІІІ. НАЧИН НА ПЛАЩАНЕ
Чл. 3. (1) ВЪЗЛОЖИТЕЛЯТ заплаща цената по чл. 2, ал. 1, за реално изпълнени видове услуги и СМР по банков път, по посочена по – долу банкова сметка на ИЗПЪЛНИТЕЛЯ, както следва:

· ОКОНЧАТЕЛНО ПЛАЩАНЕ  в пълния размер на общата стойност на договора се извършва не по–късно от 30 дни след подписването без забележки на Констативен протокол за установяване годността за приемане на строежа, АКТ обр 19 (стар)  и издадена фактура 

. (2) За плащанията се използват следните документи:

- Оригинална фактура;

- Протоколи актове обр. 19

- Констативен протокол за установяване годността за приемане на строежа 

 (4) Промяна във видовете и количествата СМР, включително замяна на влаганите материали, се извършват само след предварително съгласие на Възложителя, при наличие на условията, посочени в ЗОП и в съответствие с клаузите на настоящия договор, на база заменителни таблици. При всички случаи, стойността на измененията не може да води до надвишаване на общата стойност по чл. 2, ал. 1 от този договор. Изпълнителят изготвя анализи на единични цени за новите видове СМР/СРР, съгласно условията на сключения договор, като същите анализи се съгласуват от възложителя или оправомощено от него лице.

Новите видове СМР/СРР се доказват с подробна количествена сметка

(5) Допълнително възникналите видове работи се разплащат въз основа на следните ценообразуващи елементи:

разходи за материали:……………..

разходи за труд (лв./човекочас – средна часова ставка): .......................,

доставно-складови разходи (в %): ....................,

допълнителни разходи върху:

труда (в %): ......................,

механизацията (в %): ................... и

печалба (в %): ...................

(6) Плащанията по чл. 3, ал. 1, се извършват с платежно нареждане по сметка на ИЗПЪЛНИТЕЛЯ, както следва:

Банка: ...................................

BIC: ...............................

IBAN: .................................. срещу издадена оригинална фактура от ИЗПЪЛНИТЕЛЯ.

    Всички разходооправдателни документи следва да съдържат следния текст „Разходът е по договор №………../…………….г.” Всички разходооправдателни документи трябва да са съставени самостоятелно от останалите документи на ИЗПЪЛНИТЕЛЯ. Трябва да са ясни, точни и да съдържат всички реквизити, съгласно българското законодателство. 

(7)ВЪЗЛОЖИТЕЛЯТ не заплаща суми за непълно и/или некачествено извършени от ИЗПЪЛНИТЕЛЯ работи преди отстраняване на всички недостатъци, установени с двустранен писмен протокол (Възложител, Изпълнител). Отстраняването на недостатъците е за сметка на ИЗПЪЛНИТЕЛЯ.

(8) ВЪЗЛОЖИТЕЛЯТ не признава и не заплаща на ИЗПЪЛНИТЕЛЯ извършени и актувани нови видове СМР/СРР, които не са съгласувани  и одобрени от Възложителя, и/или които са свързани с операции и дейности за осигуряване на безопасни условия на труд по време на строителния процес или за временно строителство.

(9) Всички плащания за СМР/СРР ще се правят на база действително извършени строителни работи.

ІV. СРОК ЗА ИЗПЪЛНЕНИЕ
Чл. 4. (1) Настоящият договор влиза в сила от датата на неговото подписване.
(2) Общият срок за изпълнение на ОБОСОБЕНА ПОЗИЦИЯ № 3 „ Ремонт с обезопасяване на подлезно пространство под пешеходен мост на река „Марица“ е …………….. (словом) календарни дни, съгласно техническото предложението на ИЗПЪЛНИТЕЛЯ. 

(3) Срокът за изпълнение на договорените СМР/СРР започва да тече три дни след  подписване на настоящият договор и приключва с подписване на  констативен протокол за установяване годността за приемане на строежа.

/4/Срокът за изпълнение по предходната алинея спира да тече:

1.По нареждане на общински или държавен орган, ако изпълнителят няма вина за спирането му.

2.При настъпване на непреодолима сила. За възникването и преустановяването на непреодолимата сила строителят е длъжен в тридневен срок писмено да уведоми възложителя. 

3.При неблагоприятни климатични условия за изпълнение на съответните видове строителни дейности, съгласно изискванията на приложими нормативни актове или спецификации.
V. ПРИЕМАНЕ НА РАБОТАТА И ГАРАНЦИОНЕН СРОК
Чл. 5. (1) ИЗПЪЛНИТЕЛЯТ е длъжен да завърши строителството и предаде строежа в срока по чл. 4, ал. 2 от настоящия договор.

 (2) ИЗПЪЛНИТЕЛЯТ гарантира качеството на извършените строителни и монтажни работи и поема задължението да отстранява появилите се дефекти и недостатъци по време на гаранционните срокове. 
(3) Гаранционните срокове не могат да бъдат по-малки от минималните гаранционни срокове по Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти. 

(4) Гаранционните срокове започват да текат от датата на приемане на обекта с констативен протокол за установяване годността за приемане на строежа.

(5) ИЗПЪЛНИТЕЛЯТ се задължава да поправи всяка некачествено изпълнена работа, за която има надлежно съставен протокол за констатация, съгласно действащото законодателство, или констатирано договорно нарушение. 

(6) Проявените дефекти и недостатъци се констатират с протокол, подписан от представители на страните по договора, в който се посочват и сроковете за отстраняването им.

(7) Приемането на обекта след извършването на всички СМР/СРР се удостоверява чрез подписване на констативен протокол за установяване годността за приемане на строежа

VІ. ИЗМЕНЕНИЕ НА КОЛИЧЕСТВЕНО-СТОЙНОСТНИТЕ СМЕТКИ
Чл. 6. (1) ИЗПЪЛНИТЕЛЯТ уведомява ВЪЗЛОЖИТЕЛЯ за необходимостта от промяна на КСС при констатирани разлики в предвидените количества на отделните видове и/или видове СМР/СРР, следствие от направени точни измервания на мястото на изпълнение. В този случай конкретните количества и/или видове ССР/СМР се включват в заменителната таблица 
(2) ИЗПЪЛНИТЕЛЯТ задължително представя към окончателното плащане документи, подкрепящи исканите промени - заменителна таблица, констативен протокол и акт за приемане на СМР/СРР с отразена извършената промяна/замяна на материала, анализи на единичните цени на СМР и др. 
(3) При възникване на необходимост от измененение на КС, ИЗПЪЛНИТЕЛЯТ няма право да иска увеличение в общата стойност на КСС към договора за строителство. 

(4) Не са допустими за плащане изпълнени видове СМР/СРР, неодобрени от ВЪЗЛОЖИТЕЛЯ 

(5) В случай че се налага промяна/замяна на определен вид материал в конкретна позиция от КСС, то такава промяна/замяна е допустима само в случай, че качеството/техническите характеристики на новия вид материал са по-добри, а цената остава същата или е по-ниска, от съответната цена по договора с ИЗПЪЛНИТЕЛЯ.

(6) При искане за заплащане на средства за тази промяна, ИЗПЪЛНИТЕЛЯТ задължително представя копие на документи, подкрепящи исканите промени - заменителна таблица, констативен протокол, акт за приемане на СМР/СРР, с отразена извършена промяна/замяна на материала, анализи на единичните цени на СМР/СРР.

VIІ. ПРАВА И ЗАДЪЛЖЕНИЯ НА ИЗПЪЛНИТЕЛЯ. ДОГОВОР ЗА ПОДИЗПЪЛНЕНИЕ.
Чл. 7. (1) При извършване на строителството ИЗПЪЛНИТЕЛЯТ се задължава:

1.1.При изпълнение на всички СМР/СРР да спазва действащите нормативни актове, които са в сила за Република България, действащите стандарти и др. относими към настоящия договор актове;

1.2.Да изпълни строително-монтажните работи, доставката и монтажа на материалите, предмет на договора, като спазва изискванията на строителните, техническите и технологични правила, нормативи и стандарти за съответните дейности и съобразно заложеното в техническото предложение за изпълнение на поръчката към офертата му;  
1.3.Услугите, материалите за строителството и останалите артикули, необходими за изпълнение предмета на поръчката, ще се доставят от ИЗПЪЛНИТЕЛЯ и за негова сметка;

1.4.ИЗПЪЛНИТЕЛЯТ носи отговорност, ако строително-монтажните работи, вложените материали или останалите артикули не са с нужното качество и/или влошат качеството на извършените дейности и на строежа като цяло;

1.5.Да уведомява ВЪЗЛОЖИТЕЛЯ за извършените строително-монтажни работи, които подлежат на закриване и чието качество и количество не могат да бъдат установени по-късно и да предаде изпълненото на ВЪЗЛОЖИТЕЛЯ при условията и реда на раздел V от настоящия договор, като до приемането му от последния полага грижата на добър стопанин за запазването му;

1.6.Да осигурява сам и за своя сметка безопасността на движението по време на строително-монтажните работи и да спазва изискванията по ЗБУТ и ППО, в т.ч. да осигури за своя сметка обезопасяване на строежа;

1.7.ИЗПЪЛНИТЕЛЯТ трябва да вземе всички необходими мерки за опазване на околната среда (на и извън строителната площадка и на временната си строителна база), както и за недопускане на щети и отрицателно въздействие върху хора и имущество, вследствие замърсяване, лъчения, шум и други вредни последици от работите по предмета на договора;

1.8.Всички санкции, наложени от общински и държавни органи, във връзка с изпълнение на СМР/СРР са за сметка на ИЗПЪЛНИТЕЛЯ. Всички вреди, нанесени на трети лица при изпълнение на същите, се заплащат от ИЗПЪЛНИТЕЛЯ;

1.9.Да работи с технически правоспособни лица при изпълнението на задълженията си;

1.10.Да изпълни точно, качествено и в срок възложената му работа, съгласно действащото българско законодателство, уговореното в настоящия договор и приложенията към него;

1.11.Да информира ВЪЗЛОЖИТЕЛЯ за възникнали проблеми при изпълнение на предвидените в договора/проекта СМР/СРР и за предприетите мерки за тяхното решаване, както и да предоставя възможност за контролиране на изпълняваните отделни видове работи по всяко време;

1.12.От датата на започване на СМР/СРР до момента на окончателното приемане на обекта от ВЪЗЛОЖИТЕЛЯ, съгласно законовите разпоредби, рискът от нараняване, погиване, загуба или повреждане на извършените СМР, имуществото, оборудването и материалите се носи от ИЗПЪЛНИТЕЛЯ;

1.13.Да отстрани незабавно, за негова сметка, всички нанесени повреди и щети на имущество при изпълнение на поръчката;

1.14.След приключване изпълнението на поръчката, ИЗПЪЛНИТЕЛЯТ следва да предаде обекта и прилежащите площи на ВЪЗЛОЖИТЕЛЯ почистени от строителни материали и отпадъци;

1.15.Да отстрани за своя сметка, след писмена покана от ВЪЗЛОЖИТЕЛЯ, всички появили се в гаранционния срок дефекти и скрити недостатъци на изпълнените от него СМР/СРР в срок от 15 календарни дни;

1.16.ИЗПЪЛНИТЕЛЯТ се задължава, когато е приложимо, да следи и докладва за нередности при изпълнението на договора. В случай на установена нередност, ИЗПЪЛНИТЕЛЯТ е длъжен да възстанови на ВЪЗЛОЖИТЕЛЯ всички неправомерно изплатени суми, заедно с дължимите лихви;

1.17.Да охранява обекта за своя сметка до предаването му на ВЪЗЛОЖИТЕЛЯ;

1.18.ИЗПЪЛНИТЕЛЯТ следва да извърши за своя сметка всички необходими замервания, проби, изпитвания, тестове и други подобни на всички инсталации.
Чл. 8. (1) ИЗПЪЛНИТЕЛЯТ се задължава да поддържа точно и систематизирано деловодство, както и пълна и точна счетоводна и друга отчетна документация за извършената работа, позволяваща да се установи дали разходите са действително направени, във връзка с изпълнението на договора.

(2) ИЗПЪЛНИТЕЛЯТ сключва договор за подизпълнение с подизпълнителите, посочени в офертата, ако има такива. Сключването на договор за подизпълнение не освобождава ИЗПЪЛНИТЕЛЯТ от отговорността му за изпълнение на настоящия договор за обществената поръчка. След сключване на настоящия договор и най-късно преди започване на изпълнението му, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата, ако има такива. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на поръчката.

(3) ИЗПЪЛНИТЕЛЯТ се задължава да сключи договор/и за подизпълнение с посочените в офертата му подизпълнители, при наличието на такива, в срок от 7 календарни дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок, считано от датата на влизане в сила на настоящия договор. ИЗПЪЛНИТЕЛЯТ може да променя посочените в офертата му подизпълнители, при условията на чл. 66 ЗОП.

(4) Ако ВЪЗЛОЖИТЕЛЯТ прецени, че частта от поръчката, която се изпълнява от подизпълнител, може да бъде предадена като отделен етап или обект на ИЗПЪЛНИТЕЛЯ или на ВЪЗЛОЖИТЕЛЯ, последният заплаща възнаграждение за тази част на подизпълнителя. Тази клауза се прилага, когато частта на подизпълнителя подлежи на самостоятелно приемане, което няма да окаже влияние в последствие на приемането на останалите части от изпълненото проектиране или СМР и на въвеждането на цялостния обект в експлоатация. В тези случаи разплащанията се извършват по реда на чл. 66 от ЗОП.
Чл. 9. (1) ИЗПЪЛНИТЕЛЯТ има право:

а/ да иска от ВЪЗЛОЖИТЕЛЯ необходимото съдействие за изпълнение на поръчката;

б/ да получи договореното възнаграждение по реда и при условията на настоящия договор.

VІI. ПРАВА И ЗАДЪЛЖЕНИЯ НА ВЪЗЛОЖИТЕЛЯ
Чл. 10. (1) ВЪЗЛОЖИТЕЛЯТ се задължава:

1.1) Да заплати цената на договора по реда и при условията в него;

1.2) Да осигури свободен достъп на ИЗПЪЛНИТЕЛЯ до обекта, както и да създаде на ИЗПЪЛНИТЕЛЯ необходимите условия за изпълнение на строителството, съгласно този договор и изискванията на нормативните актове.

1.3) Да окаже необходимото съдействие на ИЗПЪЛНИТЕЛЯ за изпълнение на възложените му дейности, строително-монтажни работи и за всички съгласувания и разрешения, съгласно нормативната уредба.

1.4) Да приеме извършената от ИЗПЪЛНИТЕЛЯ работа, при условие че е изпълнена точно.

1.5) Инвеститорският контрол ще се извършва от служители на Район „Централен” – Община Пловдив, определени от ВЪЗЛОЖИТЕЛЯ след сключване на договора.
(2) ВЪЗЛОЖИТЕЛЯТ има право:

2.1) Във всеки момент от изпълнението на настоящия договор да осъществява контрол върху качеството и количеството на изпълнените дейности, строително-монтажни работи, влаганите материали, спазване правилата за безопасна работа, както и срока за цялостно изпълнение на обекта и да изисква информация за хода на изпълнението предмета на договора.
2.2) Да иска от ИЗПЪЛНИТЕЛЯ да изпълни възложените работи в срок, без отклонение от договореното и без недостатъци;

2.3) Да прави възражения по изпълнението на работите по предмета на договора, в случай на неточно изпълнение и при констатиране на некачествено изпълнени работи, да изисква същите да бъдат отстранени или поправени за сметка на ИЗПЪЛНИТЕЛЯ;

2.4) Да откаже приемане и заплащане на част или на цялото възнаграждение, в случай че ИЗПЪЛНИТЕЛЯТ се е отклонил от поръчката или работата му е с недостатъци;

2.5) При констатиране на недостатъци, които не е открил по време на изпълнение на възложените строително - монтажни дейности и е констатирал в течение на установения гаранционен срок, да поиска от него да ги поправи, без да дължи на същия заплащане за това;

(3) ВЪЗЛОЖИТЕЛЯТ не носи отговорност за действия или бездействия на ИЗПЪЛНИТЕЛЯ, в резултат на които възникнат: смърт или злополука, на което и да било физическо лице на обекта, загуба или нанесена вреда на каквото и да било имущество вследствие изпълнение предмета на договора през времетраенето на строителството и периода, определен за подготовка на инвестиционния проект.

VIII. ГАРАНЦИОННИ УСЛОВИЯ
Чл. 11. (1) ИЗПЪЛНИТЕЛЯТ се задължава да отстранява за своя сметка скритите недостатъци и

появилите се впоследствие дефекти в гаранционните срокове, които не могат да бъдат по-малки от минималните гаранционни срокове по Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти. 

(2) За проявилите се в гаранционните срокове дефекти и недостатъци ВЪЗЛОЖИТЕЛЯТ уведомява писмено ИЗПЪЛНИТЕЛЯ.

(3) За проявилите се в гаранционните срокове дефекти, ВЪЗЛОЖИТЕЛЯТ уведомява писмено ИЗПЪЛНИТЕЛЯ. ИЗПЪЛНИТЕЛЯТ е длъжен да започне работа за отстраняване на дефектите в минималния технологично необходим срок, определен от ВЪЗЛОЖИТЕЛЯ.

(4) ИЗПЪЛНИТЕЛЯТ е длъжен да изпрати представител на място до 48 часа от получаване на рекламация за уточняване на причините, евентуалното време и срокове за отстраняване на дефектите, като за направените констатации и поети задълженията страните подписват протокол. В случай, че ИЗПЪЛНИТЕЛЯТ не изпрати представител до уговореното време или откаже да изпрати такъв, без да посочи основателна причина, ВЪЗЛОЖИТЕЛЯТ съставя едностранно протокол, в който отразява направените констатации и определя срок за отстраняване. За съставеният по този ред протокол се счита, че същият се приема от ИЗПЪЛНИТЕЛЯ без възражения и му се изпраща за изпълнение.

(7) ВЪЗЛОЖИТЕЛЯТ може сам да отстрани проявилите се в гаранционния срок дефекти, в случаите когато ИЗПЪЛНИТЕЛЯТ не отстрани същите. ИЗПЪЛНИТЕЛЯТ възстановява направените от ВЪЗЛОЖИТЕЛЯ разходи в седемдневен срок от получаване на писмена покана. В случаите, когато ИЗПЪЛНИТЕЛЯТ не възстанови доброволно направените от ВЪЗЛОЖИТЕЛЯ разходи, ВЪЗЛОЖИТЕЛЯТ реализира претенцията си по общия исков ред.

IХ. ПРЕКРАТЯВАНЕ НА ДОГОВОРА
Чл. 12. (1) Настоящият договор се прекратява:

С изпълнение на всички задължения по договора;

С изтичане срока на договора или до изчерпване на стойността на същия, което от двете събития настъпи по-рано;

По взаимно съгласие на страните, изразено в писмена форма.

По реда на чл.118 от ЗОП или при прогласяване на неговата унищожаемост, съгласно чл.119 ЗОП.

Едностранно от ВЪЗЛОЖИТЕЛЯ след изпращане на тридневно писмено предизвестие, в случай, че:

а) се констатират съществени отклонения от офертата, допуснати от ИЗПЪЛНИТЕЛЯ;

б) при неизпълнение, от страна на ИЗПЪЛНИТЕЛЯ, на други негови задължения по договора;

в) когато ИЗПЪЛНИТЕЛЯТ откаже да изпълни някое от задълженията си по договора в този случай ВЪЗЛОЖИТЕЛЯТ има право да го прекрати без предизвестие;

        Договорът не се прекратява, ако в срока на предизвестието нарушението бъде отстранено за сметка на ИЗПЪЛНИТЕЛЯ.
(2) В случай на прекратяване на договора по взаимно съгласие или в резултат на форсмажорни обстоятелства или обективна невъзможност за изпълнение, ВЪЗЛОЖИТЕЛЯТ извършва частично плащане на дължими суми, съгласно двустранно подписан Протокол за действително изпълнение на видове и количества работи към датата на прекратяване на договорните отношения, съобразен с изискванията на Договора.
Чл. 13. (1) Страните по договора за обществена поръчка не могат да го изменят.

(2) Изменение на сключен договор за обществена поръчка се допуска в случаите на чл. 116 ЗОП.

Х. НЕПРЕДВИДЕНИ ОБСТОЯТЕЛСТВА
Чл. 14. (1) Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.

(2) В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.

Чл. 15. (1) Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок 2 календарни дни от настъпването на непреодолимата сила. При неуведомяване се дължи обезщетение за настъпилите от това вреди.

 (2) Докато трае непреодолимата сила, изпълнението на задълженията на свързаните с тях насрещни задължения се спира.

 (3) За избягване на всяко съмнение, страните се съгласяват че дефинират понятието за непреодолима сила, съгласно чл. 306 от Търговския закон, а понятието непредвидени обстоятелства съгласно § 2, т.27 от ДР на ЗОП.
XII. ДРУГИ УСЛОВИЯ


Чл.53./1/ Кореспонденцията и всички съобщения по този договор се осъществява в писмена форма за действителност. При промяна на посочените данни, всяка от страните е длъжна да уведоми другата в седемдневен срок от настъпване на промяната.
/2/ Адреси, телефони, и др. реквизити на страните за кореспонденция по настоящия договор са:
	ВЪЗЛОЖИТЕЛ:

	ИМЕ:
	

	Лице за контакт:
	

	Адрес:
	

	Тел: 
	

	Факс: 
	


	ИЗПЪЛНИТЕЛ:

	ФИРМА ИМЕ:
	

	Лице за контакт:
	

	Адрес за кореспонденция:
	

	Тел: 
	



Чл.54 Счетоводните документи се изготвят и оформят съгласно разпоредбите на Закона за счетоводството.


Чл.55 Страните ще решават споровете, възникнали при или по повод изпълнението на договора или свързани с неговото тълкуване, недействителност, неизпълнение или прекратяване, чрез преговори, а при непостигане на съгласие - спорът се отнася за решаване пред компетентния съд на територията на Република България.


Чл.56 За неуредените в настоящия договор въпроси се прилагат разпоредбите на действащото българско законодателство.


Чл.57 Договорът се състави и подписа в 3 /три/ еднообразни екземпляра два за ВЪЗЛОЖИТЕЛЯ и един за ИЗПЪЛНИТЕЛЯ.
Неразделна част от настоящия договор са:

Техническа спецификация;

Техническо предложение;

Ценово предложение;

ЗА ВЪЗЛОЖИТЕЛ:                                                    ЗА ИЗПЪЛНИТЕЛ:                       
                                                      

.............................................................                           ...................................................


